– А “генеральная ўборка” берагоў гарадскога возера кожную вясну і восень стала традыцыйнай для нас, – гаворыць Таццяна Міхайлаўна Сярдзюк. – Засмучае толькі адно: некаторыя шчучынцы, здаецца, не цэняць тое, што створана для іх жа культурнага адпачынку. Такая прыгожая, утульная зона ўтварылася абапал возера, столькі прыхільнікаў здаровага ладу жыцця тут бавяць свой час, а колькасць смецця не тое што не змяншаецца – расце! Свой узровень культуры нам трэба тэрмінова ўздымаць – і бытавой, і экалагічнай.